Hulle word boonop verdink van die moord op ’n bekende sakeman in die stad, ook sowat twee weke gelede.
In die jongste voorval waarmee dieselfde twee rowers verbind word, is ’n 27-jarige vrou van Sterpark Vrydagaand in haar huis verkrag. Twee rowers het by ’n agterdeur ingebreek, waarna hulle die vrou en haar 39-jarige man met pistole aangehou het. Volgens kapt. Mohalaka Mashiane, polisiewoordvoerder, het die booswigte die egpaar se hande agter hul rue vasgebind en lappe in hul monde gedruk.
Hul tuinier is oorrompel en vasgebind. Nadat die rowers die vrou verkrag het, het hulle gevlug met juwele, selfone, ’n rekenaar en die egpaar se Mazda-3-reeks-motor.
Ná dié voorval het vermoedelik dieselfde twee mans na die nabygeleë McDonaldstraat gegaan waar mnr. Piet Venter (56), ’n bekende sakeman, vermoor en sy vrou, Wilma (54), in die regterbeen gewond is.
Die verdagtes in al dié voorvalle is as “ ’n lang en kort man” beskryf en die polisie soek nog na hulle.
Hy het mev. Linda Kruger (57) se keel na bewering met ’n slagtersmes afgesny en haar lyk in die motorhuis weggesteek terwyl hy vir sy vervreemde vrou gewag het.
Die moontlikheid word ook ondersoek dat sy van die kleinhoewe gery het om hulp te gaan soek ná die grusame moord op haar ma.
Netcare 911-noodhulpwerkers het die erg getraumatiseerde meisie, wat nie beseer is nie, na ’n hospitaal in Vereeniging geneem om vir skok behandel te word.
Middelburg. – Drie mans het gister hier in die rondgaande hooggeregshof verskyn nadat hulle glo ’n bejaarde man in sy plaashuis doodgeskiet en sy vrou in die hand gewond het.
Die mans het met die egpaar se Totoyta Hilux-bakkie gevlug. Sy het toe haar hand losgewoel en na die kombuis gehardloop. Haar man was reeds dood. Sy het ’n buurvrou gebel.
Dit is nadat haar man van 1,95 m lank en 120 kg, Flip (38), ’n boef platgeslaan het en sy makker se hande met sy (Flip se) gordel agter die rug vasgebind het.
“Ek het hom toe op die grond vasgedruk en sy hande agter sy rug met my gordel vasgebind,” sê mnr. Klopper.
Sy het net nadat die boef uitgehardloop het, by haar suster in die kamer gaan skuil. Die Kloppers het gesê die polisie was binne oomblikke op die toneel en het die rower in hegtenis geneem. Die polisie het hom in die vangwa gelaai en na sy makker gaan soek. Dié het hulle by die Montana Crossings-winkelsentrum in die noorde van Pretoria gekry. Die boewe het ’n horlosie en ’n ring gesteel.
Mnr. Klopper het gesê hy is baie trots op Martinel omdat sy die boewe raakgesien het voordat dit dalk te laat vir hulle almal was, en op Nelmarie omdat sy in die kamer gaan wegkruip het en uit die pad van die boewe gebly het.
Kriel was Sondagaand by sy oorlede ma se oudwoonstel in die Club Roodendal-kompleks in Roodekrans om van haar goed te gaan haal. Hy het omstreeks 22:00 begin om van die goed in sy motor te laai. ’n Buurman het hom glo vir ’n inbreker aangesien en die polisie ontbied.
’n Polisievoertuig met ’n man en vrou het opgedaag. “Die polisieman het gevra wat ek daar doen. Ek het verduidelik. Hulle het my beveel om uit my motor te klim. Ek het en die buurman agter hulle sien staan.
Hy is in ’n voertuig geboender. Sy been is in die deur vasgeslaan, het Kriel gesê. Hy is in ’n polisiesel gesit. “Hulle het gesê ek word aangekla van aanranding op ’n polisiebeampte.”
Meyerton. – Die man wat sy vrou en skoonma eergister glo grusaam met ’n slagtersmes vermoor het, mag ingevolge ’n beskermingsbevel nie naby hulle gekom het nie.
Die kleindogter is nie 14 soos Beeld gister berig het nie. Sy het tydens die moord onder haar bed weggekruip.
Mnr. Van Vuuren het die meisie se ma glo vier keer met ’n mes in die bors gesteek toe sy by die hoewe se oprit stilhou. ’n Kollega en verkeersman was na bewering nét te laat om die moord te keer.
Mnr. Ben Botes, mev. van Vuuren se prokureur, sê daar is ’n hofbevel teen Van Vuuren uitgereik ná voorvalle van gesinsgeweld wat hom verbied het om naby sy kliënt, die kinders of die hoewe te kom. Die Van Vuuren-egpaar was besig om te skei. Mev. Van Vuuren was ’n boekhouer by Ocon Bricks in Meyerton.
’n Professionele jagter van Mafikeng in Noordwes het gisteroggend sy gewese meisie en haar nuwe vriend “soos prooi ingewag” en met sy jaggeweer geskiet.
“Hy het haar hele kop weggeskiet. Dis nie lekker om jou kind só te sien nie. ’n Mens kan sien sy’t met hom (Van Wyk) gestoei om die geweer af te neem. Toe skiet hy haar seker die eerste keer in die maag of die bors.”
“Hy moes in die veld weggekruip het. Daar is geen manier hoe hulle hom kon sien nie. Sy klere was dieselfde kleur as die gras. Dit is soos om vir ’n bok te wag.”
Reynierse, wat in die voorste van die twee voertuie, sy dubbelkajuitbakkie, gery het, is die eerste keer deur die ruit aan die bestuurderskant geskiet.
Hy is in die regterbors getref. Daarna is hy op korter afstand in die regteroor doodgeskiet, het Moses gesê.
Reynierse se seun (sy naam en ouderdom was teen druktyd nie bekend nie) uit ’n vorige huwelik het sowat 100 m van die toneel in die huis geslaap toe sy pa geskiet is. Hy het nie van die skote wakker geword nie. Sy twee ouer sussies het die vorige aand by maatjies oorgeslaap.
Botha het ’n paar weke gelede ’n verhouding van sowat tien jaar met Van Wyk beëindig. Die verhouding was volgens Muller “stormagtig”.
Van Wyk se broer, mnr. Eric van Wyk, het gister op die toneel waar sy broer homself in sy huurhuis op ’n kleinhoewe buite Buhrmannsdrift geskiet het, gesê dit was vir hom “ ’n baie groot skok” nadat hulle die vorige middag lank oor die telefoon gesels en hy hom moed ingepraat het.
“Ons het vir hom werk in Botswana gekry. Hy sou dié week vir ’n onderhoud gaan. Hy wou net ’n bietjie wegkom en op sy eie wees,” het Eric van Wyk gesê.
Botha was die vorige middag by Chris van Wyk, maar niemand is seker waaroor die besoek gegaan het nie. Van Wyk het twee volwasse kinders uit ’n vorige huwelik en Botha ’n 15-jarige seun.